Det er koldt derude, men bare rolig - det bliver endnu koldere, især i nattetimerne får frosten for alvor fat. Sådan lyder det fra TV2 Vejret. Selvom det lige nu er især i den sydlige del af landet, der får masser af sne, så har vintervejret også bidt sig fast i Nordjylland. Således ventes der temperatur på minus 11 grader natten til fredag, mens lørdagens  temperatur måske snige sig op på frysepunktet, det vil sige nul grader. Og sådan er billedet for hele landet, fortæller TV2 Vejret, som kan afsløre, at søndag nåede vinterkulden et foreløbigt højdepunkt, da temperaturen hele døgnet - og alle steder i Danmark - holdt sig under frysepunktet. Dermed fik vi for første gang denne vinter et landsdækkende isdøgn, hvor temperaturen hele døgnet befandt sig under frysepunktet. Søndagens landsdækkende isdøgn er det første, vi har haft i næsten tre år. Ikke siden 2. marts 2018, hvor afslutningen af en meget kold periode var ved at slutte, har vi oplevet det. Det skriver tv2.dk. Mandag har temperaturen ikke på noget tidspunkt været over minus 0,8 grader noget sted i Danmark, og derfor er det andet landsdækkende isdøgn i træk snart en realitet.

Referat:
Vintervejret fortsætter også i Nordjylland, hvor temperaturen ventes at falde til minus 11 grader natten til fredag.